Na temelju članka 21. Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Ministarstva obrane Bosne i Hercegovine, raspisuje

JAVNI NATJEČAJ
za popunu radnih mjesta državnih službenika u
Ministarstvu obrane Bosne i Hercegovine
POVJERENSTVO I

1/01 Inspektor
1/02 Stručni savjetnik za obrambenu i sigurnosnu politiku  

1/03 Stručni suradnik za obrambena pitanja i poštivanje propisa
1/04 Viši stručni suradnik za kontrolu i zaštitu zračnog prostora  

2/01 Stručni suradnik za vojnu bilateralnu suradnju
2/02 Viši stručni suradnik za kontraobavještajne i sigurnosne analize
2/03 Viši stručni suradnik za obavještajne baze podataka
2/04 Viši stručni suradnik za analizu vojno-obavještajnih podataka
3/01 Stručni suradnik za frekventni spektar i prijenosne medije 

3/02 Viši stručni suradnik za računalske i računalno-mrežne tehnologije
POVJERENSTVO II

4/01 Viši stručni suradnik za planiranje i analizu proračuna
4/02 Stručni savjetnik za održavanje lakog i malog naoružanja
4/03 Viši stručni suradnik za planiranje transporta
4/04 Stručni savjetnik za prostorno planiranje i kartografiju
4/05 Viši stručni suradnik za strojarske instalacije
4/06 Viši stručni suradnik za elektro i gromobranske instalacije
4/07 Stručni savjetnik za veterinarsku zaštitu
4/08 Viši stručni suradnik za farmaciju
4/09 Viši stručni suradnik za liječenje i sanitarni nadzor
POVJERENSTVO III
5/01 Viši stručni suradnik za analizu izvršenja proračuna 

5/02 Stručni savjetnik za knjigovodstvo (Trezor)

5/03 Stručni suradnik za kontrolu materijalno – financijske dokumentacije 

5/04 Lektor 

5/05 Stručni savjetnik za spor i radni spor
5/06 Stručni savjetnik za imovinsko-pravne poslove
5/07 Stručni suradnik za protokol
6/01 Viši stručni suradnik za reguliranje stanja u službi PVL
6/02 Viši stručni suradnik za upravljanje rezervnim personalom
6/03 Viši stručni suradnik za školovanje i obuku PVL
GENERALNI INSPEKTORAT
1/01 Inspektor
Opis poslova i radnih zadataka: Pod neposrednim rukovodstvom i kontrolom Generalnog inspektora, obavlja administrativne poslove, sudjeluje u poslovima neposrednog inspekcijskog nadzora u Ministarstvu obrane i Oružanim snagama u svezi predstavki koje se odnose na rad organa u oblasti obrane i OS BiH i sprovođenja Zakona o obrani BiH i drugih propisa u oblasti obrane. Za svoj rad odgovoran je Generalnom inspektoru.

Posebni uvjeti: VSS, VII stupanj, pravni fakultet; stručni ispit; poznavanje rada na računalu; 3 godine radnog iskustva u struci.

Status: državni službenik – inspektor
Pripadajuća osnovna neto plaća: 1850,30 KM
Broj izvršitelja: jedan (1)

Mjesto rada: Sarajevo
SEKTOR ZA POLITIKU I PLANOVE
Odsjek za politike
1/02 Stručni savjetnik za obrambenu i sigurnosnu politiku 

Opis poslova i radnih zadataka: Priprema prijedloge smjernica za Obrambenu i Sigurnosnu politiku BiH, sudjeluje u izradi prijedloga dopuna i korekcija u dogradnji te u koordinaciji i implementaciji njihovog provođenja. Prati provođenje politika, utvrđuje stanje i predlaže poduzimanje mjera i postupaka radi osiguranja njihovog provođenja. Koordinira i pribavlja potrebne podatke i informacije, vrši obradu i procjenu podataka te izradu izvješća, informacija i analitičkih materijala po svim pitanjima koja se odnose na obrambenu i sigurnosnu politiku. Daje prijedloge i sudjeluje u izradi, ažuriranju i dogradnji politika Ministarstva obrane BiH i politika u obrambenom sustavu. Priprema i vrši izradu smjernica i prijedloga za usuglašavanje politika Ministarstva obrane BiH sa usvojenim politikama u obrambenom sustavu. Daje prijedloge za izradu i dogradnju dokumenata iz oblasti obrane. Obavlja i druge poslove i zadatke po nalogu šefa Odsjeka. Za svoj rad odgovoran je šefu Odsjeka.

Posebni uvjeti: VSS, VII stupanj, Vojna akademija, Fakultet političkih znanosti – odsjek obrana i sigurnost ili drugi fakultet društvenog smjera; stručni ispit; poznavanje rada na računalu; 3 godine radnog iskustva u struci.

Status: državni službenik – stručni savjetnik
Pripadajuća osnovna neto plaća: 1850,30 KM
Broj izvršitelja: jedan (1)

Mjesto rada: Sarajevo
1/03 Stručni suradnik za obrambena pitanja i poštivanje propisa
Opis poslova i radnih zadataka: Osigurava koordinaciju i suradnju u pitanjima iz oblasti obrane sa subjektima unutar i izvan obrambenih struktura. Daje mišljenja na zahtjeve i aktivnosti subjekata izvan obrambenog sustava u dijelu njihove usklađenosti i poštivanja zakona i propisa iz oblasti obrane, usvojenih politika obrambenih struktura i propisa međunarodnih vojnih snaga u BiH. Prikuplja podatke i vrši izradu prijedloga smjernica i drugih akata za poštivanje zakona i propisa iz oblasti obrane. Prati i istražuje promjene i pojave i vrši izradu analitičkih, informativnih i drugih materijala u okviru propisane metodologije. Priprema prijedloge odgovora iz oblasti obrane na pitanja poslanika i delegata u zakonodavnoj vlasti, te na pitanja iz institucija i organa vlasti BiH. Prikuplja, sređuje i obrađuje podatke i uspostavlja dokumentacione materijale. Obavlja i druge poslove i zadatke po nalogu šefa Odsjeka. Za svoj rad odgovoran je šefu Odsjeka.

Posebni uvjeti: VSS, VII stupanj, Vojna akademija, Fakultet političkih znanosti – odsjek obrana i sigurnost ili drugi fakultet društvenog smjera, stručni ispit; poznavanje rada na računalu; 1 godina radnog iskustva u struci.

Status: državni službenik – stručni suradnik
Pripadajuća osnovna neto plaća: 1452,45 KM
Broj izvršitelja: jedan (1)

Mjesto rada: Sarajevo
Odsjek za politike upravljanja i zaštite  zračnog prostora
1/04 Viši stručni suradnik za kontrolu i zaštitu zračnog prostora  

Opis poslova i radnih zadataka: U suradnji sa Zajedničkim štabom priprema prijedloge smjernica, standarda, planova i programa za kontrolu i upotrebu zračnog prostora od strane zrakoplovstva Oružanih snaga BiH. Priprema prijedloge za meteo, navigacijske, protupožarne, medicinske, svjetlosno-signalne i druge smjernice i standarde koji reguliraju osiguranje letenja zrakoplova Oružanih snaga BiH. Prati implementaciju standarda, planova i programa. Istražuje promjene i pojave vezano za kontrolu zračnog prostora i vrši izradu informativnih i izvještajno-analitičkih materijala. Koncipira politiku zaštite zračnog  prostora. Planira i koordinira aktivnosti suradnje sa civilnim institucijama po pitanju zaštite zračnog prostora. Osigurava kompatibilnost standarda kontrole zračnog prostora sa NATO standardima Priprema prijedloge za izradu pravilnika i drugih podzakonskih akata koji reguliraju kontrolu zračnog  prostora. Daje prijedloge za unapređenje kontrole zračnog  prostora, te prijedloge za izradu i dogradnju politika i smjernica upravljanja i zaštite zračnog prostora. Obavlja i druge poslove i zadatke po nalogu šefa Odsjeka. Za svoj rad odgovoran je šefu Odsjeka.  

Posebni uvjeti: VSS, VII stupanj, Vojna akademija – smjer zrakoplovstvo, Fakultet tehničkih znanosti – smjer zrakoplovstvo, Fakultet političkih znanosti – odsjek obrana i sigurnost; poznavanje rada na računalu; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
SEKTOR ZA MEĐUNARODNU SURADNJU
Odsjek za bilateralnu i multilateralnu suradnju
2/01 Stručni suradnik za vojnu bilateralnu suradnju
Opis poslova i radnih zadataka: Sudjeluje u izradi politika i drugih dokumenata bilateralne suradnje i izrađuje dokumenta za suradnju u oblasti obrane sa drugim zemljama kako mu odredi šef Odsjeka. Sudjeluje u praćenju procedura oko zaključivanja međunarodnih ugovora predviđenih važećim zakonskim propisima. Sudjeluje u praćenju i realiziranju planiranih i dogovorenih konkretnih sadržaja suradnje. Surađuje sa obrambenim/vojnim atašeima akreditiranim u BiH u vezi bilateralne suradnje, pripreme i izrade memoranduma, sporazuma, planova suradnje i sličnih dokumenata, te predlaže nove oblike bilateralne suradnje. Ostvaruje potrebnu suradnju i koordinaciju sa pripadnicima odsjeka koji su funkcionalno vezani za vojno diplomatske predstavnike BiH u svijetu i strane VDP u BiH, u vezi bilateralne suradnje. Izvršava i druge poslove koje mu odredi šef Odsjeka.

Posebni uvjeti: VSS, VII stupanj, Fakultet političkih znanosti-odsjek obrana i sigurnost ili drugi fakultet društvenih znanosti; položen stručni ispit; aktivno znanje engleskog jezika; poznavanje rada na računalu; 1 godina radnog iskustva na istim ili sličnim poslovima.  

Status: državni službenik – stručni suradnik
Pripadajuća osnovna neto plaća: 1452,45 KM
Broj izvršitelja: dva (2)

Mjesto rada: Sarajevo
SEKTOR ZA OBAVJEŠTAJNO-BEZBJEDNOSNE POSLOVE
Odsjek za sigurnost i kontraobavještajne poslove
2/02 Viši stručni suradnik za kontraobavještajne i sigurnosne analize
Opis poslova i radnih zadataka: Priprema analize za operativni rad prema vojno-obavještajnim disciplinama. Priprema i distribuira protuobavještajne i sigurnosne analize. Osigurava blisku suradnju sa kontraobavještajnim odjeljenjem u ZŠ OS BiH. Daje preporuke za rad i prijedloge brifinga i kontraobavještajnih i sigurnosnih analiza. Vrši i druge poslove po naređenju Šefa odsjeka. Za svoj rad odgovara Šefu Odsjeka.

Posebni uvjeti: VSS, VII stupanj, Fakultet političkih znanosti-odsjek obrana i sigurnost ili drugi fakultet društvenih znanosti; stručni ispit; poznavanje rada na računalu; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za obavještajne poslove i strateške analize
2/03 Viši stručni suradnik za obavještajne baze podataka
Opis poslova i radnih zadataka: Kreira i održava obavještajne baze podataka. U suradnji sa K-4 MO BiH, osigurava i održava odgovarajuću opremu. Sudjeluje u kreiranju baze podataka na nivou Odsjeka i surađuje u instaliranju i održavanju aplikativnog i sustavnog softvera u Sektoru. Pruža adekvatnu pomoć Stručnom savjetniku za obavještajno-analitičke produkte, po njegovom zahtjevu i po odobrenju Šefa Odsjeka. Priprema obrasce – formulare za analitičke produkte i vrši arhiviranje i klasifikaciju obavještajnih podataka i izrađuje modalitete učinkovite eksploatacije obavještajnih podataka. Prikuplja podatke iz otvorenih izvora. Vrši i druge poslove po naređenju Šefa odsjeka. Za svoj rad odgovara Šefu Odsjeka.

Posebni uvjeti: VSS, VII stupanj fakultet tehničkih znanosti; stručni ispit; poznavanje rada na računalu; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
2/04 Viši stručni suradnik za analizu vojno-obavještajnih podataka
Opis poslova i radnih zadataka: Rukovodi prikupljanjem i distribucijom saznanja po zahtjevima MO BiH. Proučava i ocjenjuje rezultate operativnih aktivnosti u domenu vojno-obavještajnih poslova. Izrađuje analize i izvješća i ukazuje na nedostatke i eventualne slabosti u radu. Pruža stručnu pomoć u odabiru i vođenju suradničkih pozicija. Surađuje u izvođenju operativnih aktivnosti na terenu po uputstvima pretpostavljenog lica.

Posebni uvjeti: VSS VII stupanj; stručni ispit; poznavanje rada na računalu; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za standardizaciju i sigurnost komunikacija
3/01 Stručni suradnik za frekventni spektar i prijenosne medije
Opis poslova i radnih zadataka: Koordinira i izvršava poslove oko optimalnog korištenja frekventnog spektra. Vrši koordinaciju sa regulatornim tijelima u oblasti frekventnog spektra. Prati razvoj tehnologija u oblasti prijenosnih medija i njihovu implementaciju u sustavima obrambenih struktura BiH. Radi na poslovima planiranja i implementacije spojnih puteva za telekomunikacijske i informacione sustave.

Posebni uvjeti: VSS VII stupanj, elektrotehnički fakultet, smjer telekomunikacije ili informatika; znanje engleskog jezika; 1 godina radnog iskustva.

Status: državni službenik – stručni suradnik
Pripadajuća osnovna neto plaća: 1452,45 KM
Broj izvršitelja: jedan (1)

Mjesto rada: Sarajevo
SEKTOR ZA KOMANDU, KONTROLU, KOMUNIKACIJE, KOMPJUTERE I UPRAVLJANJE INFORMACIJAMA
Odsjek za  upravljanje informacijama
3/02 Viši stručni suradnik za računalske i računalno-mrežne tehnologije
Opis poslova i radnih zadataka: Prati razvoj računalskih i računalsko-mrežnih tehnologija. Planira, predlaže i koordinira poslove na razvoju i implementaciji istih u obrambenim strukturama BiH. Preporučuje nabavu i implementaciju računalske i mrežne opreme i softvera za implementaciju računalskih mreža.

Posebni uvjeti: VSS VII stupanj, elektrotehnički fakultet smjer informatike ili telekomunikacija; stručni ispit; znanje engleskog jezika; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
SEKTOR ZA NABAVU I LOGISTIKU
Odsjek za politiku, planove i logističke operacije
4/01 Viši stručni suradnik za planiranje i analizu proračuna
Opis poslova i radnih zadataka: Sudjeluje i radi na izradi prijedloga proračuna. Vrši analizu trošenja odobrenih proračunskih sredstava. Direktno surađuje sa Sektorom za financije i proračun o razmjeni podataka na financijskim tokovima. Obavlja i druge poslove koje mu dodjeli šef odsjeka. Za svoj rad odgovoran je šefu odsjeka.
Posebni uvjeti: VSS, VII stupanj, Ekonomski fakultet; poznavanje rada na računalu; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za održavanje
4/02 Stručni savjetnik za održavanje lakog i malog naoružanja
Opis poslova i radnih zadataka: Propisuje i izrađuje planove održavanja lakog i malog naoružanja, propisuje organizaciju i tehnologiju za održavanje istog. Izrađuje regulative iz oblasti održavanja lakog i malog naoružanja. Osigurava neophodnu dokumentaciju za upravljanje, rukovanje, održavanje, čuvanje i skladištenje lakog i malog naoružanja. Obavlja i druge poslove koje mu dodjeli šef odsjeka. Za svoj rad odgovoran je šefu odsjeka.

Posebni uvjeti: VSS, VII stupanj, Fakultet tehničkog smjera; poznavanje rada na računalu; 3 godine radnog iskustva u struci.

Status: državni službenik – stručni savjetnik
Pripadajuća osnovna neto plaća: 1850,30 KM
Broj izvršitelja: jedan (1)

Mjesto rada: Sarajevo
Odsjek za saobraćaj i transport
4/03 Viši stručni suradnik za planiranje transporta
Opis poslova i radnih zadataka: Sudjeluje u implementaciji politika iz oblasti transporta, integralnog transporta i unifikacije transportnih sredstava. Izrađuje regulative iz oblasti planiranja transporta. Priprema analize i izvješća iz djelokruga svoga rada. Obavlja i druge poslove koje mu dodjeli šef odsjeka. Za svoj rad odgovoran je šefu odsjeka.

Posebni uvjeti: VSS, VII stupanj, Fakultet tehničkog smjera; poznavanje rada na računalu; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za građevinarstvo i infrastrukturu
4/04 Stručni savjetnik za prostorno planiranje i kartografiju
Opis poslova i radnih zadataka: Utvrđuje uvjete i zahtjeve za usklađivanje prostornog i urbanističkog plana. Prati i stručno usmjerava izradu prostornih planova vojnih kompleksa i objekata infrastrukture, usklađuje prostorne planove sa civilnim nosiocima prostornog planiranja. Predlaže normative, standarde i tehničku regulativu iz oblasti prostornog planiranja. Planira izvođenje geodetskih, fotogrametrijskih i kartografskih poslova od interesa za obranu. Obavlja i druge poslove koje mu dodijeli šef odsjeka. Za svoj rad odgovoran je šefu odsjeka.

Posebni uvjeti: VSS, VII stupanj, Arhitektonsko-urbanistički fakultet ili Geodetski fakultet; poznavanje rada na računalu; 3 godine radnog iskustva.

Status: državni službenik – stručni savjetnik
Pripadajuća osnovna neto plaća: 1850,30 KM
Broj izvršitelja: jedan (1)

Mjesto rada: Sarajevo
4/05 Viši stručni suradnik za strojarske instalacije
Opis poslova i radnih zadataka: Sudjeluje direktno na izradi planova i projekata za izgradnju i investiciono održavanje, vrši planiranje i programiranje u dijelu investicionih ulaganja u strojarske instalacije kako u nove tako i u postojeće objekte infrastrukture. Izrađuje plan investicionog održavanja objekata i Osnovno službeno zvanje: Viši stručni suradnik ugovaranja. Priprema prijedloge, koordinira i sudjeluje u izradi smjernica po pitanju upravljanja strojarskim instalacijama od interesa za obrambene strukture u BiH. U okviru ovlaštenja neposredno surađuje sa resornim organima OS BiH, prati i kontrolira realiziranje, prikuplja i objedinjuje podatke iz oblasti. Predlaže normative, standarde i tehničku regulativu iz oblasti strojarskih instalacija i osigurava tipsku dokumentaciju za objekte i sustave objekata. Priprema analize i izvješća iz djelokruga svoga rada. Obavlja i druge poslove koje mu dodijeli šef odsjeka. Za svoj rad odgovoran je šefu odsjeka.
Posebni uvjeti: VSS, VII stupanj, Strojarski fakultet; poznavanje rada na računalu; 2 godine radnog iskustva.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
4/06 Viši stručni suradnik za elektro i gromobranske instalacije
Opis poslova i radnih zadataka: Sudjeluje direktno na izradi planova i projekata za izgradnju i investiciono održavanje, vrši planiranje i programiranje u dijelu investicionih ulaganja u elektro instalacije kako u nove tako i u postojeće objekte infrastrukture. Izrađuje plan investicionog održavanja objekata i infrastrukture elektro instalacija. Odgovoran je za pripremu prijedloga u dijelu ugovaranja. Priprema prijedloge, koordinira i sudjeluje u izradi smjernica po pitanju upravljanja elektro instalacijama od interesa za obrambene strukture u BiH. U okviru ovlaštenja neposredno surađuje sa resornim organima OS BiH, prati i kontrolira realiziranje, prikuplja i objedinjuje podatke iz oblasti. Predlaže normative, standarde i tehničku regulativu iz oblasti elektro instalacija i osigurava tipsku dokumentaciju za objekte i sustave objekata. Priprema analize i izvješća iz djelokruga svoga rada. Obavlja i druge poslove koje mu dodjeli šef odsjeka. Za svoj rad odgovoran je šefu odsjeka.

Posebni uvjeti: VSS, VII stupanj, Elektrotehnički fakultet; poznavanje rada na računalu; 2 godine radnog iskustva.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za sanitetsko – veterinarsku zaštitu
4/07 Stručni savjetnik za veterinarsku zaštitu
Opis poslova i radnih zadataka: Planira i propisuje mjere iz oblasti veterinarskog osiguranja i provođenja mjera DDD i sudjeluje u izradi uputa i drugih akata u vezi sa istim. Planira i sudjeluje u VTSn nadzoru prilikom nabavljanja namirnica životinjskog porijekla za potrebe OS BiH, sudjeluje i predlaže propise i uvjete koje se odnose na proizvodnju, preradu kvalitativni prijem, transport, uskladištenje. Priprema analize i izvješća iz djelokruga svoga rada. Obavlja i druge poslove koje mu dodjeli šef odsjeka. Za svoj rad odgovoran je šefu odsjeka.

Posebni uvjeti: VSS, VII stupanj, Veterinarski fakultet; poznavanje rada na računalu; 3 godine radnog iskustva.

Status: državni službenik – stručni savjetnik
Pripadajuća osnovna neto plaća: 1850,30 KM
Broj izvršitelja: jedan (1)

Mjesto rada: Sarajevo
4/08 Viši stručni suradnik za farmaciju
Opis poslova i radnih zadataka: Stara se za farmaceutska sredstva na upotrebi za OS BiH, osigurava blagovremeno zanavljanje farmaceutskih sredstva. Određuje uvjete za skladištenje sanitetskih sredstava. Izrađuje kriterije, propise i uputstva iz svoje nadležnosti. Priprema analize i izvješća iz djelokruga svoga rada. Obavlja i druge poslove koje mu dodjeli šef odsjeka. Za svoj rad odgovoran je šefu odsjeka.

Posebni uvjeti: VSS, VII stupanj, Farmaceutski fakultet; poznavanje rada na računalu; 2 godine radnog iskustva.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
4/09 Viši stručni suradnik za liječenje i sanitarni nadzor
Opis poslova i radnih zadataka: Stara se za tehnička sredstva na upotrebi za SnOb, osigurava preventivno održavanje i popravak sanitetske opreme. Zadužen je za planiranje i izvršenje sanitetskih DDD mjera. Održava bazu podataka za sanitetska i tehnička sredstva i bazu podataka o sanitetskim rezervama u OS BiH. Odsjeku za nabavu dostavlja tehničke podatke za nabave sanitetskih sredstava. Određuje uvjete za skladištenje sanitetskih sredstava i brine se za zanavljanje rezervi. Izrađuje kriterije, propise i upute iz svoje nadležnosti. Priprema analize i izvješća iz djelokruga svoga rada. Obavlja i druge poslove koje mu dodjeli šef odsjeka. Za svoj rad odgovoran je šefu odsjeka.
Posebni uvjeti: VSS, VII stupanj, Medicinski ili Veterinarski fakultet; poznavanje rada na računalu; 2 godine radnog iskustva.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
SEKTOR ZA FINANCIJE I PRORAČUN
Odsjek za program i proračun
5/01 Viši stručni suradnik za analizu izvršenja proračuna
Opis poslova i radnih zadataka: Izrada analitičkih, informativnih i drugih materijala u okviru propisane metodologije (tipski izvještaji, redovne ili periodične informacije), priprema i radi kontrolno - analitičke izvješća o izvršenju financijskih planova o nabavama, radovima i uslugama, analizira ekonomsku opravdanost nabave, radova i usluga za potrebe Ministarstva obrane i OS BiH, sudjeluje u izradi periodičnih izvješća i godišnjih obračuna, izvršava sve druge zadatke koje mu odredi neposredno nadređeni. Za svoj rad odgovoran je šefu odsjeka.

Posebni uvjeti: VSS, VII stupanj, Ekonomski fakultet; stručni ispit; poznavanje rada na računalu; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za materijalno  - financijsko poslovanje
5/02 Stručni savjetnik za knjigovodstvo (Trezor)

Opis poslova i radnih zadataka: Odgovoran je za knjigovodstveno evidentiranje financijskih i materijalnih sredstava Ministarstva obrane i OS BiH u uvjetima trezorskog načina poslovanja, vrši izradu završnog računa, prati realizaciju proračuna za tekući period, surađuje sa Ministarstvom financija i trezora BiH, u suradnji sa šefom odsjeka prati i sprovodi zaključke Savjeta ministara BiH koji se odnose na zadatke koje su u djelokrugu rada ovog odsjeka, prati zakonske propise koji reguliraju područje knjigovodstva, materijalno knjigovodstvo – inventura, izvršava sve druge zadatke koje mu odredi neposredno nadređeni. Za svoj rad odgovoran je šefu odsjeka.

Posebni uvjeti: VSS, VII stupanj, Ekonomski fakultet; stručni ispit; poznavanje rada na računalu; 3 godine radnog iskustva u struci.

Status: državni službenik – stručni savjetnik
Pripadajuća osnovna neto plaća: 1850,30 KM
Broj izvršitelja: jedan (1)

Mjesto rada: Sarajevo
5/03 Stručni suradnik za kontrolu materijalno – financijske dokumentacije
Opis poslova i radnih zadataka: Vrši formalnu i suštinsku kontrolu materijalno - financijske dokumentacije u vezi sa izvršenjem proračuna Ministarstva obrane i OS BiH. Poduzima mjere u cilju sprečavanja postupaka kršenja propisa i informira pretpostavljene o stanju i problemima sa izvršenjem proračuna. Prati izrađuje potrebne izvješća i analize na osnovu raspoloživih podataka koje ustanovi u radu. Prati zakonske propise koji reguliraju poslovanje proračunskih organa uprave, te osigurava potpuno provođenje zakona i drugih propisa izvršava sve druge zadatke koje mu odredi neposredno nadređeni. Za svoj rad odgovoran je šefu odsjeka.

Posebni uvjeti: VSS, VII stupanj, Ekonomski fakultet; poznavanje rada na računalu; 1 godina radnog iskustva u struci.

Status: državni službenik – stručni suradnik
Pripadajuća osnovna neto plaća: 1452,45 KM
Broj izvršitelja: jedan (1)

Mjesto rada: Sarajevo
ODJELJENJE ZA OPĆE I ZAJEDNIČKE POSLOVE
Odsjek za protokolarne aktivnosti i poslove prevođenja
5/04 Lektor
Opis poslova i radnih zadataka: Obavlja poslove i zadatke lektoriranja materijala za potrebe Ministarstva obrane BiH i druge poslove po nalogu nadređenih. Za svoj rad odgovoran je načelniku odsjeka.
Posebni uvjeti: VSS, VII stupanj filozofski ili filološki fakultet; stručni ispit; poznavanje rada na računalu; 2 godine radnog iskustva u struci.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za pravne poslove
5/05 Stručni savjetnik za spor i radni spor
Opis poslova i radnih zadataka: Surađuje sa nadležnim zastupnicima organa Bosne i Hercegovine, sudovima i drugim organima vezano za sporove koji se vode protiv Ministarstva obrane. Pribavlja od organizacionih jedinica Ministarstva obrane spise predmeta i iste kompletira radi dostavljanja nadležnom zastupniku Bosne i Hercegovine. Očituje se po tužbama protiv Ministarstva obrane i dostavlja izjašnjenja na tužbe nadležnom zastupniku Ministarstva obrane. Obavlja i druge pravne poslove po nalogu šefa odsjeka.

Posebni uvjeti: VSS, VII stupanj, Pravni fakultet; stručni ispit; poznavanje rada na računalu; 3 godine radnog iskustva na istim ili sličnim poslovima.

Status: državni službenik – stručni savjetnik
Pripadajuća osnovna neto plaća: 1758,00 KM
Broj izvršitelja: jedan (1)

Mjesto rada: Sarajevo
5/06 Stručni savjetnik za imovinsko-pravne poslove
Opis poslova i radnih zadataka: Daje stručna mišljenja i objašnjenja o popisu nepokretne imovine Ministarstva obrane Bosne i Hercegovine.  Sudjeluje u rješavanju imovinsko – pravnih odnosa u svim spornim pitanjima vezanim za nekretnine Ministarstva obrane Bosne  i Hercegovine. Poduzima potrebne radnje i mjere vezane za uknjižbu nekretnina u zemljišne knjige kod nadležnih organa. Poduzima preventivne pravne mjere radi zaštite imovine Ministarstva. Obavlja poslove sklapanja izvansudskih nagodbi. Priprema očitovanje i upute za zastupanje u sudskim sporovima i dostavlja ih nadležnom zakonskom zastupniku Ministarstva obrane. Obavlja poslove vezane za imovinsko – pravna pitanja u grunotvnici, katastru i drugim organima. Vrši i druge pravne poslove vezane za nekretnine po naređenju šefa odsjeka.

Posebni uvjeti: VSS, VII stupanj, Pravni fakultet; stručni ispit; poznavanje rada na računalu; 3 godine radnog iskustva na istim ili sličnim poslovima
Status: državni službenik – stručni savjetnik
Pripadajuća osnovna neto plaća: 1758,00 KM
Broj izvršitelja: jedan (1)

Mjesto rada: Sarajevo
Odsjek za protokolarne aktivnosti i poslove prevođenja
5/07 Stručni suradnik za protokol
Opis poslova i radnih zadataka: Realizira aktivnosti vezane za kontakte predstavnika  Ministarstva obrane BiH sa predstavnicima međunarodnih institucija u zemlji i inozemstvu, izvršava tehničke pripreme za posjete zvaničnika iz zemlje i inozemstva u Ministarstvo obrane BiH i surađuje sa višim stručnim suradnikom za protokolarne poslove. Za svoj rad odgovara šefu odsjeka.

Posebni uvjeti: VSS, VII stupanj, fakultet društvenih znanosti; stručni ispit; znanje engleskog jezika; poznavanje rada na računalu; 3 godina radnog iskustva u struci.

Status: državni službenik – stručni suradnik
Pripadajuća osnovna neto plaća: 1452,45 KM
Broj izvršitelja: jedan (1)

Mjesto rada: Sarajevo
SEKTOR ZA UPRAVLJANJE PERSONALOM
Odsjek za upravljanje vojnim personalom
6/01 Viši stručni suradnik za reguliranje stanja u službi PVL
Opis poslova i radnih zadataka: Sudjeluje u izradi i osigurava implementaciju politika, smjernica i propisa za upravljanje vojnim personalom. Odgovoran je za upravljanje vojnim personalom oficira ličnog čina major i pukovnik. Osigurava kvalitetnu popune formacijskih dužnosti FČ major i FČ pukovnik u skladu sa zahtjevima formacije i raspoloživim kadrom. Radi i druge poslove i zadatke po zahtjevu šefa Odsjeka. Za svoj rad odgovoran je šefu Odsjeka.

Posebni uvjeti: VSS, VII stupanj, Fakultet političkih znanosti-odsjek obrana i sigurnost ili drugi fakultet društvenih znanosti; položen stručni ispit; poznavanje rada na računalu; 2 godine radnog iskustva.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za popunu, zadržavanje u službi i rezervu
6/02 Viši stručni suradnik za upravljanje rezervnim personalom
Opis poslova i radnih zadataka: Sudjeluje u izradi smjernica i politika za upravljanje rezervnim personalom. Osigurava potrebe za popunom jedinica rezervnim personalom u skladu sa zahtjevima jedinica. Donosi smjernice i izdaje upute po svim pitanjima upravljanja rezervnim personalom. Radi i druge poslove i zadatke po zahtjevu šefa odsjeka. Za svoj rad odgovoran je šefu odsjeka.

Posebni uvjeti: VSS, VII stupanj, Fakultet političkih znanosti ili drugi fakultet društvenih znanosti; najmanje 2 godine radnog iskustva; položen stručni ispit; poznavanje rada na računalu.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Odsjek za školovanje, obuku i  profesionalna pravila
6/03 Viši stručni suradnik za školovanje i obuku PVL
Opis poslova i radnih zadataka: Sudjeluje u izradi smjernica i politika za školovanje i obuku PVL. Predlaže potrebe za školovanjem i obukom vojnih lica u zemlji i inozemstvu u cilju njihovog vojno-stručnog usavršavanja. Sudjeluje u odabiru kandidata za školovanje i obuku PVL. Vrši upućivanje odabranih kandidata na školovanje i obuku. Prati realizaciju obuke u skladu sa dogovorenim planovima i potrebama. Radi i druge poslove i zadatke po zahtjevu šefa odsjeka. Za svoj rad odgovoran je šefu odsjeka.

Posebni uvjeti: VSS, VII stupanj, Fakultet političkih znanosti-odsjek obrana i sigurnost ili drugi fakultet društvenih znanosti; položen stručni ispit; poznavanje rada na računalu; 2 godine radnog iskustva.

Status: državni službenik – viši stručni suradnik
Pripadajuća osnovna neto plaća: 1610,33 KM
Broj izvršitelja: jedan (1)

Mjesto rada: Sarajevo
Napomene za sve kandidate:

· Javni natječaj se sprovodi sukladno Odluci o načinu polaganja javnog i stručnog ispita („Službeni glasnik BiH“, br. 96/07, 43/10, 103/12 i 56/19) - (u daljem tekstu Odluka) i Pravilnikom o karakteru i sadržaju javnog natječaja, načinu provođenja intervjua i obrascima za provođenje intervjua („Službeni glasnik BiH“, br. 63/16, 21/17, 28/21 i 38/23). Više informacija o natječajnim procedurama dostupno je na www.ads.gov.ba, u dijelu „Zapošljavanje/Vrste natječajnih procedura“.
· Pored posebnih uvjeta navedenih u Javnom natječaju, kandidati moraju ispunjavati i opće uvjete propisane člankom 22. Zakona o državnoj službi u institucijama Bosne i Hercegovine.
· Pod radnim iskustvom podrazumijeva se radno iskustvo nakon stečene visoke stručne spreme, odnosno naobrazbe.
· Za provedbu natječajne procedure po ovom javnom natječaju formirat će se pet (5) povjerenstava za izbor, i to:
· Povjerenstvo I za izbor državnih službenika za radna mjesta označena brojevima 1/01, 1/02, 1/03, 1/04, 2/01, 2/02, 2/03, 2/04, 3/01, 3/02
· Povjerenstvo II za izbor državnih službenika za radna mjesta označena brojevima 4/01, 4/02, 4/03, 4/04, 4/05, 4/06, 4/07, 4/08, 4/09
· Povjerenstvo III za izbor državnih službenika za radna mjesta označena brojevima 5/01, 5/02, 5/03, 5/04, 5/05, 5/06, 5/07, 6/01, 6/02, 6/03,
Kandidat koji se želi prijaviti na više radnih mjesta koja su u nadležnosti jednog povjerenstva za izbor dostavlja jednu prijavu na kojoj označava pozicije na koje se želi prijaviti s ostalom traženom dokumentacijom, kako je navedeno u tekstu natječaja. Ukoliko se kandidat želi prijaviti na više radnih mjesta koja su u nadležnosti različitih povjerenstava, onda dostavlja odvojene prijave za radna mjesta po pojedinim povjerenstvima, a uz svaku prijavu dostavlja se ovjeren preslik tražene dokumentacije za svako povjerenstvo za izbor odvojeno, u protivnom se njihove prijave neće smatrati urednim.

Kandidati, pored prijave putem poštanske službe imaju mogućnost da podnesu elektroničku prijavu za oglašena radna mjesta državnih službenika putem informacionog sustava za elektroničko upravljanje procesom zapošljavanja državnih službenika www.konkursi.ads.gov.ba, sukladno sa Uputstvom o načinu i postupku podnošenja elektroničke prijave kandidata u postupku zapošljavanja državnih službenika u institucijama Bosne i Hercegovine („Službeni glasnik BiH“, broj 16/22).

Dodatna napomena:

Prije postavljenja, odnosno prijama u radni odnos, za najuspješnije kandidate sa liste uspješnih kandidata obavit će se sigurnosne provjere sukladno sa postupkom za izdavanje dozvole za pristup tajnim podacima određenog stupnja povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ br. 54/04 i 12/09), kao i odredbama podzakonskih, te internih akata institucije donesenih na temelju navedenog Zakona.

Sukladno sa člankom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata ustvrdi sigurnosna smetnja.

Priprema dokumentacije:

Skreće se pozornost kandidatima da su potrebnu dokumentaciju na natječaj dužni dostaviti sukladno Pravilniku o karakteru i sadržaju javnog natječaja, načinu provođenja intervjua i obrascima za provođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebno odredbe Pravilnika o karakteru i sadržaju javnog natječaja, načinu provođenja intervjua i obrascima za provođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

Potrebni dokumenti: 

I Ovjereni preslici: 

· sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obvezni dostaviti diplomu prvog ciklusa (ili osnovnog dodiplomskog studija), bez obzira na uvjete oglasa, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.

· dodatka diplome za kandidate koji su visoko obrazovanje stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat niti za jednog diplomca;

· uvjerenja o državljanstvu (ne starije od 6 mjeseci od dana izdavanja od strane nadležnog organa); 

· uvjerenja o položenom stručnom upravnom ispitu odnosno javnom ispitu; 

· potvrde ili uvjerenja kao dokaza o traženoj vrsti radnog iskustva;
· dokaza o traženoj razini znanja stranog jezika (samo za pozicije 3/01, 3/02, 5/07);

· uvjerenja/potvrde/certifikata o aktivnom znanju traženog jezika, najmanje B2 razine ili ekvivalenta razine B2 (samo za poziciju 2/01); 

· dokaza o traženoj razini znanja rada na računalu (osim za pozicije 3/01, 3/02);

Za prijavu putem pošte, kandidati dostavljaju ovjerene preslike navedenih potrebnih dokumenata. 
Za elektroničku prijavu, kandidat u sustav prilaže PDF skenirane dokumente maksimalne veličine po dokumentu 2 MB.

II Popunjen obrazac/elektronička prijava:

a) Za kandidate koji se prijavljuju putem pošte, vlastoručno potpisan obrazac Agencije za državnu službu BiH: isti možete preuzeti na web-stranici Agencije: www.ads.gov.ba unutar svakog konkursa pojedinačno, u rubrici „dokumenti“. Napominjemo da potpisan i popunjen obrazac ne može služiti kao dokaz bilo kojeg uvjeta iz teksta Javnog oglasa, isti samo olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

b) Za kandidate koji se prijavljuju putem informacijskog sustava, popunjena elektronska prijava.

Napomena za kandidate koji podnose elektroničku prijavu:

· popunjavanjem elektroničke prijave kandidat se upoznaje o namjeri korištenja njegovih osobnih podataka u svrhu evidentiranja i obrade njegovih prijava u bazu podataka sustava, te da prijavom daje suglasnost za takvu obradu i mjerama čuvanja i zaštite podataka iz čl. 13. i 14. navedenog uputstva.
· u slučaju da kandidat koji popunjava elektroničku prijavu da lažne podatke o ispunjavanju općih i posebnih uvjeta koji se traže tekstom oglasa za radno mjesto na koje se prijavljuje, primjenjivat će se mjere iz članka 19. pomenutog uputstva.

· kandidat se elektroničkim putem kroz sustav (e-mail i SMS notifikacije) informira o vremenu, datumu i mjestu održavanja svakog od pojedinačnih ispita u konkursnoj proceduri, kao i o rezultatima istih, dok će se putem web-stranice ads.gov.ba informirati o vremenu održavanja ispita.

Dodatni dokumenti koji se dostavljaju naknadno:

· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, sukladno članku 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
· Izabrani (postavljeni/imenovani) kandidat dužan je instituciji Bosne i Hercegovine dostaviti, sukladno članku 22. stavak 1. točka d) Zakona o državnoj službi u institucijama Bosne i Hercegovine, uvjerenje o radnoj sposobnosti (liječničko uvjerenje), kao dokaz da je zdravstveno sposoban za vršenje određenih poslova predviđenih ovim položajem.
· Kandidat prijavljen elektroničkim putem, koji se postavlja, odnosno, kvalificira za imenovanje za radno mjesto državnog službenika, dostavlja Agenciji originale skenirane dokumentacije nakon intervjua, a prije postavljenja, odnosno, dostavljanja mišljenja nadležnoj instituciji.
Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit sukladno Odluci. Javni ispit na kome je kandidat zadovoljio važi samo za konkretan javni natječaj, o čemu se ne izdaje uvjerenje, a na kandidata koji bude postavljen na radno mjesto primjenjuje se članаk 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17, 59/22 i 88/23) i članаk 12. Odluke.

Kandidati koji su od momenta podnošenja prijave na Javni natječaj do dana održavanja javnog ispita položili stručni upravni ispit ili javni ispit, ispit općeg znanja, odnosno ispit koji odgovara pobrojanim ispitima, tj. koji nisu obvezni polagati javni ispit sukladno odredbama članka 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni javni natječaj.

Podnošenje elektronske prijave je moguće do isteka krajnjeg roka za prijavu. Kandidatu je omogućeno da kroz sustav može povući svoju prijavu i ponovo je podnijeti sa ažuriranim podacima i dodatim dokumentima sve do isteka krajnjeg roka za prijave.

Ukoliko kandidat u sustav ne priloži skenirane dokumente oglasom tražene dokumentacije, kojim dokazuje ispunjavanje općih i posebnih uvjeta radnog mjesta na koje se prijavljuje, prijava se neće uzeti u razmatranje.

Putem poštanske službe, preporučenom pošiljkom, sve tražene dokumente treba dostaviti najkasnije do      08.07.2026. godine, na adresu:

Agencija za državnu službu BiH

„Javni natječaj za popunu radnih mjesta državnih službenika u Ministarstvu obrane BiH“

71000 Sarajevo, Fra Anđela Zvizdovića 1

Ispunjavanje uvjeta utvrđenih ovim oglasom računa se danom predaje prijave.

Nepotpune, nepravodobne i neuredne prijave, prijave kandidata koji ne ispunjavaju uvjete ovog oglasa, kao i preslike tražene dokumentacije koje nisu ovjerene, neće se uzimati u razmatranje.
